CELEX: 62018TN0659
Language: el
Date: 2018-10-30 00:00:00
Title: Υπόθεση T-659/18: Προσφυγή-αγωγή της 30ής Οκτωβρίου 2018 — ZS κατά ΕΤΕπ

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/41
            
         
      Προσφυγή-αγωγή της 30ής Οκτωβρίου 2018 — ZS κατά ΕΤΕπ
      (Υπόθεση T-659/18)
      (2019/C 4/54)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: ZS (εκπρόσωπος: B. Maréchal, δικηγόρος)
      
         Καθής-εναγομένη: Ευρωπαϊκή Τράπεζα Επενδύσεων
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει τις αποφάσεις της ΕΤΕπ της 27ης Σεπτεμβρίου 2017 και της 28ης Δεκεμβρίου 2017,
               
            
                  —
               
               
                  να διατάξει την πλήρη αποκατάσταση της ζημίας που υπέστη ο προσφεύγων-ενάγων,
               
            
                  —
               
               
                  στο πλαίσιο αυτό, ο προσφεύγων-ενάγων ζητεί να υποχρεωθεί η ΕΤΕπ να του καταβάλει:
                  
                              —
                           
                           
                              30 000 ευρώ ως μη καταβληθέντα μισθό για 42 ημέρες ετήσιας άδειας και 40,5 ημέρες για TSA-A, δηλαδή συνολικά 82,5 μέρες δικαιώματα άδειας,
                           
                        
                              —
                           
                           
                              30 000 ευρώ που παρακρατήθηκαν παράνομα κατά την αναχώρησή του από τα οφειλόμενα σε αυτόν ποσά,
                           
                        
                              —
                           
                           
                              50 000 ευρώ ως συνεισφορά 3 % του ετήσιου μισθού στο OSPS (RCVP) μέχρι το γενικό όριο ηλικίας συνταξιοδότησης,
                           
                        
                              —
                           
                           
                              35 000 ευρώ ως δικαίωμα πριμοδότησης του προσφεύγοντος-ενάγοντος,
                           
                        
                              —
                           
                           
                              15 000 ευρώ ως αποζημίωση για την ηθική βλάβη που υπέστη,
                           
                        
                              —
                           
                           
                              15 000 ευρώ ως προσωρινό ποσό για δικαστικά έξοδα της διαδικασίας,
                           
                        
                              —
                           
                           
                              το σύνολο των δικαστικών εξόδων του.
                           
                        
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους.
      
               
                  1.
               
               
                  Με τον πρώτο λόγο ο προσφεύγων-ενάγων προβάλλει ότι οι απουσίες του δεν ήταν αδικαιολόγητες και ότι, εν πάση περιπτώσει, η ΕΤΕπ θα έπρεπε να αντιδράσει νωρίτερα, δεδομένου οι απουσίες πραγματοποιήθηκαν σε χρονικό διάστημα πέντε ετών. Οι ισχυρισμοί αυτοί δεν λαμβάνουν υπόψη την προφορική συμφωνία μεταξύ του προσφεύγοντος-ενάγοντος και της καθής-εναγόμενης σχετικά με τη συμπλήρωση των δελτίων χρόνου παρουσίας. Εξάλλου, ο εργοδότης δεν μπορεί νομίμως να προβεί σε συμψηφισμό ή αφαίρεση των προβαλλομένων αδικαιολόγητων απουσιών, όσον αφορά τα δικαιώματα άδειας του προσφεύγοντος-ενάγοντος ή τα ποσά που του οφείλονται κατά την αναχώρηση.
               
            
               
                  2.
               
               
                  Με τον δεύτερο λόγο ο προσφεύγων-ενάγων προβάλλει ότι η καθής-εναγόμενη υπέπεσε σε ορισμένα παραπτώματα που πρέπει να χαρακτηριστούν ως παράνομες διοικητικές πράξεις, όπως οι καταγγελίες για αδικαιολόγητες απουσίες, η αφαίρεση 82,5 ημερών αδείας χωρίς νόμιμη βάση, καθώς και το γεγονός ότι δεν επιτρέπεται συμψηφισμός ή αφαίρεσή τους, η παράνομη αφαίρεση κατά την αναχώρηση από τα ποσά που του οφείλονταν των φερόμενων ως αδικαιολόγητων απουσιών, στα οποία δεν περιλαμβανόταν το OSPS (RCVP) [Προαιρετικό Επικουρικό Σύστημα Προνοίας], όλα τα δε τα ως άνω παραπτώματα του προξένησαν υλική ζημία και ηθική βλάβη.